# Chuegos Olimpicos

Aniellos Olimpicos.
Os **Chuegos Olimpicos** (en griego *Ολυμπιακοί Αγώνες*, en francés *Jeux Olympiques* y en anglés *Olympic Games*) son un escaicimiento esportivo internacional celebrato mientres os zaguers quince días d'un periodo de cuatre anyos dito **Olimpiada**. Se tracta d'un important escaicimiento que requiere preparativos previos por part d'o país organizador con un important esforzada economica, en o que participan mils de personas entre esportistas y lo suyo personal auxiliar y que ye retransmitiu por a mayor parte d'os medios de comunicación de toz os países, amenistando-se tamién acullir a los periodistas que los representan.

Encetatos orichinalment en l'antiga Grecia, fuoron recuperatos por o barón de Coubertin en zaguerías d'o sieglo XIX, inspirando-se en l'esprito d'os antigos chuegos. Os primers chuegos d'a era moderna s'organizoron en Atenas en 1896. Actualment se celebran os Chuegos Olimpicos de verano cada cuatre anyos en os anyos multiplos de cuatre, y os Chuegos Olimpicos d'hibierno tamién cada cuatre anyos, en os atros anyos parelos no multiplos de cuatre. Os primers Chuegos Olimpicos d'hibierno se facioron en Chamonix (Francia) en 1924.

Como consecuencia d'o transcorrer d'o tiempo, en os mas de cient anyos d'historia d'os Chuegos y d'o movimiento olimpico s'han produciu cambios constants en a suya estructura y organización, con una constant expansión d'o numero d'esportes olimpicos y de prebas d'istos esportes (complementaus mientres muitos anyos con esportes de demostración), amás de fixar unos requisitos minimos en cuasi todas as prebas ta limitar o numero creixent d'esportistas participants. Tamién ha desapareixiu la ideya de Coubertin de que toz os esportistas participants en os Chuegos estasen "amateurs", ye decir, que no recibisen garra sueldo, recompensa u cualsiquier tipo de remuneración por a suya actividat esportiva, ideya que sí se trobaba present en as primeras edicions d'os Chuegos.

Nomás bi habió interrupcions en a organización d'os Chuegos cuan istos coincidioron con grans guerras, por a I Guerra Mundial no se podioron organizar os Chuegos de Berlín 1916, os de Tokio 1940, por a guerra chino-chaponesa, y se substituyoron Helsinki 1940 que tampoco podioron fer-se por a II Guerra Mundial; istas mesmas guerras tamién impidioron fer os Chuegos Olimpicos d'hibierno de 1940. D'atra man, en a historia d'os Chuegos tamién ha habiu boicots, dopache, terrorismo y subornos.

Dende l'anyo 1960 tamién bi ha uns Chuegos Paralimpicos, ta os atletas con bella disminución fisica u psiquica, y dende 1976 uns Chuegos Paraolimpicos d'Hibierno ta que istos mismos atletas participen en esportes d'hibierno.

O creiximiento de l'olimpismo ha feiro creixer una estructura organizativa d'o movimiento olimpico que actualment se concreta en federacions esportivas internacionals, comités olimpicos naionals y comités especificos ta cada edición d'os Chuegos. O Comité Olimpico Internacional (COI) ye l'organismo que prene las decisions, por eixemplo la ciudat a qui s'adchudica una edición d'os Chuegos y que estará qui habrá d'organizar y financiar ixa edición, amás de decidir qué esporte tiendrá la condición d'esporte olimpico en ixa edición. Asinas, actualment participan en una edición d'os Chuegos, entre los de verano y los d'hibierno, aproximadament 13.000 esportistas que compiten en 33 esportes diferents con un total de cuasi 400 prebas concretas.

Finalment, s'ha desenrollau toda una serie de simbolochía y rituals asociaus a los Chuegos, como por eixemplo los asociaus a la entorcha olimpica, la bandera olimpica u la ceremonia d'os Chuegos con actos d'ubertura y clausura y con a forma d'entregar a los esportistas as medallas d'oro (ta lo ganador d'a preba), archent (ta lo segundo clasificau) y bronce (ta lo tercer clasificau).

## Chuegos Olimpicos de l'antigüidat

*Ta mas detalles,* *veyer l'articlo **Chuegos Olimpicos de l'Antigüidatveyer os articlos **[[{{{2}}}]]** y **[[{{{3}}}]]veyer os articlos **[[{{{4}}}]]**, **[[{{{5}}}]]** y **[[{{{6}}}]]veyer os articlos **[[{{{7}}}]]**, **[[{{{8}}}]]**, **[[{{{9}}}]]** y **[[{{{10}}}]].
Os Chuegos Olimpicos de l'Antigüidat (en griego antigo: Ὀλυμπιακοὶ Ἀγώνες), ditos d'ista forma por fer-se amán d'o santuario de Zeus en l'antiga ciudat d'Olimpia, estioron un acto festivo en lo cual participaban ciudadans d'as ciudaz-estau griegas, l'esporte yera un elemento mas en un conchunto d'actos que incluyiban l'homenache y lo culto a los dioses d'o panteón griego.

O periodo de cuatre anyos entre chuegos yera conoixiu, igual que hue, como olimpiada y mientres la celebración d'a competición se promulgaba la *ékécheiria* u tregua olimpica pa permitir a los participants viachar en condicions de seguranza dende las suyas ciudaz dica Olimpia.

Os participants en os actos esportius, yeran conoixius como atletas, i heban de cumplir bellas condicions pa poder fer-lo: representaban a las suyas ciudaz respectivas y heban d'estar hombres libres (ye decir, no heban d'estar esclavos) y heban de poseyer plena ciudadanía griega.

En Olimpia se i celebroron 293 edicions d'os Chuegos Olimpicos de l'Antigüidat, dica que l'emperador romano Teodosio los abolió en l'anyo 393 dC por considerar-los un acto relichioso pagano (ye dicir, no cristiano).

## Chuegos Olimpicos d'a Era Moderna

*Ta mas detalles,* *veyer l'articlo **Chuegos Olimpicos de Veranoveyer os articlos **[[{{{2}}}]]** y **[[{{{3}}}]]veyer os articlos **[[{{{4}}}]]**, **[[{{{5}}}]]** y **[[{{{6}}}]]veyer os articlos **[[{{{7}}}]]**, **[[{{{8}}}]]**, **[[{{{9}}}]]** y **[[{{{10}}}]].
*Ta mas detalles,* *veyer l'articlo **Chuegos Olimpicos d'hibiernoveyer os articlos **[[{{{2}}}]]** y **[[{{{3}}}]]veyer os articlos **[[{{{4}}}]]**, **[[{{{5}}}]]** y **[[{{{6}}}]]veyer os articlos **[[{{{7}}}]]**, **[[{{{8}}}]]**, **[[{{{9}}}]]** y **[[{{{10}}}]].

| Anyo | Evento | Seu |   |
| --- | --- | --- | --- |
| Chuegos Olimpicos de Verano |
| 1896 | I edición | Atenas |  Grecia |
| 1900 | II edición | París |  Francia |
| 1904 | III edición | Saint Louis |  Estaus Unius |
| *1906* | *Chuegos Entreficatos* | *Atenas* |  *Grecia* |
| 1908 | IV edición | Londres |  Reino Uniu |
| 1912 | V edición | Estocolmo |  Suecia |
| 1916 | VI edición | Berlín |  Alemanya |
| *Suspenditos por a Primera Guerra Mundial* |  | Anyo | Evento | Seu |  |
| 1920 | VII edición | Anvers |  Belchica | Chuegos Olimpicos d'hibierno |
| 1924 | VIII edición | París |  Francia | 1924 | I edición | Chamonix |  Francia |
| 1928 | IX edición | Amsterdam |  Países Baixos | 1928 | II edición | Sankt Moritz |  Suiza |
| 1932 | X edición | Los Angeles |  Estaus Unius | 1932 | III edición | Lake Placid |  Estaus Unius |
| 1936 | XI edición | Berlín |  Alemanya | 1936 | IV edición | Garmisch-Partenkirchen |  Alemanya |
| 1940 | XII edición | Helsinki |  Finlandia | 1940 | V edición | Garmisch-Partenkirchen |  Alemanya |
| *Suspenditos por a Segunda Guerra Mundial* |
| 1944 | XIII edición | Londres |  Reino Uniu |  | 1944 | VI edición | Cortina d'Ampezzo |  Italia |
| 1948 | XIV edición | Londres |  Reino Uniu |  | 1948 | V edición | Sankt Moritz |  Suiza |
| 1952 | XV edición | Helsinki |  Finlandia | 1952 | VI edición | Oslo |  Noruega |
| 1956 | XVI edición | Melbourne |  Australia | 1956 | VII edición | Cortina d'Ampezzo |  Italia |
| 1960 | XVII edición | Roma |  Italia | 1960 | VIII edición | Squaw Valley |  Estaus Unius |
| 1964 | XVIII edición | Tokio |  Chapón | 1964 | IX edición | Innsbruck |  Austria |
| 1968 | XIX edición | Ciudat de Mexico |  Mexico | 1968 | X edición | Grenoble |  Francia |
| 1972 | XX edición | Múnich |  R.F. Alemana | 1972 | XI edición | Sapporo |  Chapón |
| 1976 | XXI edición | Mont-reyal |  Canadá | 1976 | XII edición | Innsbruck |  Austria |
| 1980 | XXII edición | Moscú |  Unión Sovietica | 1980 | XIII edición | Lake Placid |  Estaus Unius |
| 1984 | XXIII edición | Los Angeles |  Estaus Unius | 1984 | XIV edición | Sarajevo |  Yugoslavia |
| 1988 | XXIV edición | Seúl |  Corea d'o Sud | 1988 | XV edición | Calgary |  Canadá |
| 1992 | XXV edición | Barcelona |  Espanya | 1992 | XVI edición | Albertville |  Francia |
| 1996 | XXVI edición | Atlanta |  Estaus Unius | 1994 | XVII edición | Lillehammer |  Noruega |
| 2000 | XXVII edición | Sydney |  Australia | 1998 | XVIII edición | Nagano |  Chapón |
| 2004 | XXVIII edición | Atenas |  Grecia | 2002 | XIX edición | Salt Lake City |  Estaus Unius |
| 2008 | XXIX edición | Pequín |  China | 2006 | XX edición | Torino |  Italia |
| 2012 | XXX edición | Londres |  Reino Uniu | 2010 | XXI edición | Vancouver |  Canadá |
| 2016 | XXXI edición | Río de Janeiro |  Brasil | 2014 | XXII edición | Sochi |  Rusia |
| 2020 | XXXII edición | Tokio |  Chapón | 2018 | XXIII edición | Pyeongchang |  Corea d'o Sud |
| 2024 | XXXIII edición | París |  Francia | 2022 | XXIV edición | Pequín |  China |
|  |  |  |  | 2026 | XXV edición | Milán y Cortina d'Ampezzo |  Italia |

## Referencias

## Se veiga tamién

* Aniellos Olimpicos.
* Mascotas d'os Chuegos Olimpicos.

## Vinclos externos

* Se veigan as imáchens de Commons sobre **os Chuegos Olimpicos**.
* (en) Pachina web oficial d'o Comité Olimpico Internacional (COI).
* (es) Pachina web d'o Comité Olimpico Espanyol (COE).
* (es) Asociación d'Esportes Olimpicos (ADO).

| Edicions d'os Chuegos Olimpicos |  |
| --- | --- |
|  **Chuegos Olimpicos de Verano**: Atenas 1896 | París 1900 | Saint Louis 1904 | (Atenas 1906) | Londres 1908 | Estocolmo 1912 | Berlín 1916 | Anvers 1920 | París 1924 | Amsterdam 1928 | Los Angeles 1932 | Berlín 1936 | Helsinki 1940 | Londres 1944 | Londres 1948 | Helsinki 1952 | Melbourne 1956 | Roma 1960 | Tokio 1964 | Mexico 1968 | Múnich 1972 | Mont-reyal 1976 | Moscú 1980 | Los Angeles 1984 | Seúl 1988 | Barcelona 1992 | Atlanta 1996 | Sydney 2000 | Atenas 2004 | Pequín 2008 | Londres 2012 | Rio de Janeiro 2016 | Tokio 2020 | París 2024 | Los Angeles 2028 | Brisbane 2032  |
|  **Chuegos Olimpicos d'hibierno**: Chamonix 1924 | Sankt Moritz 1928 | Lake Placid 1932 | Garmisch-Partenkirchen 1936 | Garmisch-Partenkirchen 1940 | Cortina d'Ampezzo 1944 | Sankt Moritz 1948 | Oslo 1952 | Cortina d'Ampezzo 1956 | Squaw Valley 1960 | Innsbruck 1964 | Grenoble 1968 | Sapporo 1972 | Innsbruck 1976 | Lake Placid 1980 | Sarajevo 1984 | Calgary 1988 | Albertville 1992 | Lillehammer 1994 | Nagano 1998 | Salt Lake City 2002 | Torino 2006 | Vancouver 2010 | Sochi 2014 | Pyeongchang 2018 | Pequín 2022 | Milán Cortina 2026 | Alpes franceses 2030 | Salt Lake-Utah 2034  |
|  **Chuegos Olimpicos de Verano d'a Choventut**: Singapur 2010 | Nanjing 2014 | Buenos Aires 2018 | Dakar 2026  |
|  **Chuegos Olimpicos d'Hiberno d'a Choventut**: Innsbruck 2012 | Lillehammer 2016 | Lausana 2020 | Gangwon 2024  |